Sjedinjene Države će pobijediti u ratu protiv terorizma (19/9/01) - 2001-09-19
Dopredsjednik Richard Cheney: "Postoje u svijetu oni koji nas mrze i koji će učiniti sve što mogu kako bi nam nanijeli bol. Ne možemo i
Za Ameriku, svijet se iz temelja promijenio 11. rujna. Napadi na Svjetski trgovinski centar i Pentagon predstavljali su ratni čin i u skladu s tim će na njih biti odgovoreno. Kako je to rekao predsjednik Bush, Sjedinjene države su odlučne krenuti protiv organizacija i pojedinaca koji izvode terorističke napade, te zemalja koje im pružaju utočište i podršku. Organizacija odgovorna za napade na Svjetski trgovinski centar i Pentagon je, čini se, al-Kaida, s Osamom bin Ladenom na čelu. Al-Kaida ima, kako je javljeno, veze s različitim terorističkim grupama, uključujući Islamski Jihad iz Egipta, Islamski pokret Uzbekistana, te Haratak-ul-Mujahedin, koji operira uglavnom u Kašmiru. Al-Kaida djeluje u čak šezdeset zemalja, uključujući Sjedinjene države. “Mi trebamo”, rekao je dopredsjednik Dick Cheney,”srušiti ove mreže terorističkih organizacija”. Sjedinjene države su odlučne pronaći osobe odgovorne koje su izravno upletene u planiranje i izvodjenje terorstičkih napada u New York-u i Washingtonu. Kako je to rekao dopredsjednik Cheney, bilo koja zemlja koja osigurava baze, obuku, ili pruža utočište teroristima, poput Afganistana, sučelit će se sa "svom silinom gnjeva Sjedinjenih država. A Sjedinjene države će, u stvari, agresivno krenuti protiv zemalja kako bi osigurale da prestanu osiguravati podršku ovakvim vrstama organizacija. Gospodin Cheney je istaknuo da su teroristički napadi na Sjedinjene države predstavljali napad na civilizirano društvo. On je rekao, “Svijet će sve više početi razumijevati da ono što ovdje imamo jest grupa barbara, koji prijete svima nama”. U stvari, Amerikanci nisu jedini koji su izginuli u napadu na Svjetski trgovinski centar. Deseci zemalja prijavili su da su njihovi gradjani poginuli ili se vode kao nestali. Ozbiljnost terorističke prijetnje ojačat će odlučnost Sjedinjenih država i njenih saveznica. Kako je to rekao dopredsjednik Dick Cheney, Sjedinjene države su “najjača i najmoćnija država na svijetu. ... Postoje u svijetu oni koji nas mrze i koji će učiniti sve što mogu kako bi nam nanijeli bol. Ne možemo im dopustiti da pobijede”.